Király László (zeneszerző)
Király László (Zalaegerszeg, 1954. január 19. –) Erkel Ferenc-díjas magyar zeneszerző.

Élete, munkássága 
Zenei tanulmányait (zongora, hegedű, nagybőgő) szülővárosában kezdte; majd 1968 és 1972 között a budapesti Bartók Béla Zeneművészeti Szakközépiskolában folytatta zeneszerzés és nagybőgő szakon. 1972-73-as évadban a Postás Szimfonikus Zenekar nagybőgőse volt. 1973-tól 1978-ig a budapesti Liszt Ferenc Zeneművészeti Főiskola zeneszerzés szakán Szervánszky Endre, később Petrovics Emil tanítványa. Maros Rudolfnál és Durkó Zsoltnál kortárs zenei tanulmányokat folytatott, Pongrácz Zoltán irányításával az elektronikus zene zene területén mélyítette el zeneszerzői tudását. 1975 és 1979 között korrepetitorként dolgozott a Színház- és Filmművészeti Főiskolán. 

1980-ban állami ösztöndíjjal a Genti Egyetem (Belgium) elektronikus zenei stúdiójában fejlesztette ismereteit. 1981-től a Magyar Rádió külsős zenei rendezőjeként és kortárs zenei tárgyú műsorok készítőjeként dolgozott. 1984-től 1993-ig a Nemzeti Filharmónia kortárszenei szaktanácsadója, 1990 és 1993 között ő volt a Korunk Zenéje fesztivál egyik szerkesztője. Zeneszerzői munkásságának elismeréseként 2002-ben Erkel Ferenc-díjat kapott.

Művei 
Négy zongoradarab (1969, revid. 1999) MR, Editio Bernardus
Adagio és Rondo – zongorára (1970) MR, Editio Bernardus
Változatok – klarinétra, nagybőgőre és zongorára (1973) MR
Hommage à Webern – zongorára (1975) Editio Bernardus
Négy dal Paul Klee verseire – mezzoszoprán hangra és kamaraegyüttesre (1977) MR
Négy tanulmány – hegedűre és ütőhangszerekre (1977) MR
Tizenkét miniatűr – fuvolára és zongorára / fuvolára és csembalóra / fuvolára és orgonára / fuvolára és ütőhangszerekre (1977) MR, EMB
Zalai bokréta – szimfonikus zenekarra (1977) MR
Búcsú Teréztől – elektronikus zene (1978) MR
Echo – elektronikus zene (1978) MR
És mégis – kórusmű (1978) MR Editio Bernardus
Három tétel ütős kvartettre (1978, revid. 1984) MR
Márciusi láz – Juhász Gyula verseire, vegyes karra (1978) MR Editio Bernardus
Lassú és friss Pálóczi Horváth Ádám emlékére – szimfonikus zenekarra (1979) MR
Musica naturae – elektronikus zene (1979) MR
Piano piece (1980) MR, Hungaroton SLPX 12371
Repetitív etűdök – elektronikus zene (1982) MR
Tres canciones españolas / Három spanyol dal – szoprán hangra és fagottra (1982) MR, Editio Bernardus SLPX 31 354
Magyar karácsonyi dalok – fuvola/hegedű/oboa/klarinét és harmónium/csembaló/zongora/orgona (1983) Editio Bernardus MR
Öt kórus – Szabó Lőrinc verseire, női vagy leánykarra (1983) MR
A szülőföld lelke – vegyes karra (1984) MR, Editio Bernardus
Halk szélben – 3 női kar Keresztury Dezső verseire (1984) MR, EMB
Magyar Rekviem – szoprán hangra, női karra és zenekarra (1985) MR
Tavaszköszöntő – leánykarra (1985) MR
Télköszöntő – leánykarra (1985)
Boswili kirándulások – kis zenekarra (1986) MR, Hungaroton SLPX 31354, HCD 31 954
Két dunántúli tájkép – vegyes karra, Keresztury Dezső és Sinka István verseire (1986) MR, MTV, koncert felvétel Editio Bernardus
Őszköszöntő – leánykarra (1987)
Suite concertante – két cimbalomra és vonószenekarra (1987) Hungaroton SLPX 31127
A vakok – egyfelvonásos opera (1988) 
Képek a gyermekkorból I-II. szvit ifjúsági vonós zenekarra (1988)  
Akácok városa – szvit szimfonikus zenekarra (1989) MR, HCD 31 954
Souvenir de Boswil – oboára, ütőhangszerekre és hangszalagra (1989) MR
Zalatáj – szvit szimfonikus zenekarra (1990) MR
Egy szerelem korszakaiból – dalciklus zenekari kísérettel (1992) MR, HCD 31 954
Elégia egy gordonkás halálára – csellóra és vonószenekarra (1993) MR koncertfelvétel
Nosztalgia és scherzo – klarinétra és zongorára (1993) MR, HCD 31 954 Editio Bernardus
I. kantáta − Keresztury Dezső verseire (1994)
Húsvét – Keresztury Dezső versére, gyermekkarra (1994)
Istenes énekek – vegyes karra, Keresztury Dezső verseire (1994) MR, Editio Bernardus
Valse triste – hegedűre és kamarazenekarra (1994) Editio Bernardus, HCD 31 954
Három dal Petőfi Sándor verseire – zenekari kísérettel (1995)
Miklós-idill – kis zenekarra (1995) MR koncertfelvétel
Nyolc haiku – szoprán hangra és kamaraegyüttesre (1995) MR
Búcsúzások – dalciklus tenor hangra és zenekarra (1996) MR
Concertino – hegedűre és zenekarra (1996) MR
Ifjúsági zongoraverseny (1997) − MR koncertfelvétel
Shalom Israel – vegyes karra (1997) HCD 31 956 Editio Bernardus
Elégia a megsebzett gyermekekért – kürtre és kis zenekarra (1998) MR
A Zalamegyeieknek – férfikarra, Vörösmarty Mihály versére (1998)
Két koncertdarab – fuvolára és ütőhangszerekre (1998) MR Editio Bernardus
Petite Musique Solennel (1998) Editio Bernardus
Három Petőfi-töredék – alt hangra és kamaraegyüttesre (1999)
Notturno – Durkó Zsolt emlékére, 14 hangszerre (1999) MR, Editio Bernardus
Szólószonáta No. 1 – hegedűre (1999) Editio Bernardus
Preludium (in meoriam Elek Huzella) − orgonára (2000) Editio Bernardus
Melankolikus szerenád – négy csellóra vagy négyszólamú csellóegyüttesre (2000) Editio Bernardus, HCD 32 108
Ostinato ongherese − négy csellóra, vagy négy szólamú cselló együttesre (2001) Editio Bernardus
Álomképek Zaláról – elektronikus zene (2001) MR
Csillag csengők csilingelnek – Tíz dal énekhangra és zongorára Kanizsa József verseire (2001)
Egerszegi Daloskönyv I–II. − mezzoszoprán, tenor hangra és zongorára (2002) I. kötet MR, I.II. kötet Editio Bernardus
Két dal Szilárd Gyula verseire − basszus hangra és zongorára, ill. zenekarra (2002) 
...luceat ei... – hegedűre és zongorára (2002) MR, koncertfelvétel Editio Bernardus
Missa Zalaegerszegiensis – vegyes karra és orgonára (latin nyelven) (2002) Editio Bernardus, Duna TV
Fantázia egy Beatles-dalra – vonósötösre (2003)
Fantázia egy Zorán-témára – vonósötösre (2003)
Lemezbörze Plusz – fantázia vonósötösre (2003)
Szerenád – hegedűre és vonószenekarra (1970/2003)
Vallomások Zaláról – szólóhangra és kamarazenekarra (2003)
Veronikának – Divertimento fuvolára és zongorára (2003) MR, Editio Bernardus
Elégia egy szerelem halálára − angolkürtre és vonószenekarra (2003) Editio Bernardus
Virágok – négy szaxofonra (2003)
Kerka-menti csúfolók – vegyes karra (2003) Editio Bernardus
Lamento e scherzo – klarinét ötös (2003) MR, Editio Bernardus
Fantázia egy Gainsbourg-témára – vonósötösre (2004)
Fantázia egy Presser-témára – vonósötösre (2004)
Hálaének Zalának – nyitány szimfonikus zenekarra (2004) MR koncertfelvétel
Zalai számvetés – dal Bécs Ernő versére, bariton szólóra és zenekarra (2004)
Pop-fantáziák magyar sláger és népdaltémákra – különböző kamaraegyüttesekre (2005)
Zsoltárkantáta (héber nyelven) – szólistákra, vegyes karra és orgonára (2005, zenekari változat 2011) orgona változat: Rózsavölgyi és Társa
Ünnepnapok – bariton szólóra és 10 hangszerre Kiss József verseire (2005-2007)
Ifjúsági fuvolaverseny – fuvolára és vonós zenekarra (1970/2006)
Óda a hazatérőhöz – vegyes karra, Bence Lajos verssoraira (2008)
Zsidó dalok – basszus hangra és zongorára, Mezei András és Szilárd Gyula verseire (2008) Rózsavölgyi és társa
Eine kleine Weihnachtsmusik − vonószenekarra (2008) Editio Bernardus
Elégia Lukin László emlékére − vonószenekarra (2009) Editio Bernardus
Egerszegi Daloskönyv III. (2006–2008) IV. (2009) − alt, baritonhangra és zongorára
Dallamok a zsidó zene világából – vonós zenekarra (2010)
Sirató – szóló hegedűre (Stábel Miklós emlékére) (2010)
Éva, szívem, Éva – változatok egy magyar népdalra, szóló hegedűre (2011)
Madaras mese − női, vagy leánykarra és vonós zenekarra, Pécsi Gabriella versére (2011)
Göcseji legenda – kantáta vegyeskarra és zenekarra (2011)
Emlékezés barátainkra – kürtre, hegedűre és klarinétra (2011) MR
Kilencek Daloskönyve – bariton hangra és zongorára (2011-12)
Katyń Requiem – a latin gyászmise szövegére, Polner Zoltán verseire és Cyprian Kamil Norwid Gyászóda Bem emlékének c. költeményére, mezzoszoprán és bariton szólóra, vegyes karra és szimfonikus zenekarra (2013)
Szólószonáta No. 2 – hegedűre (2013)
Devictus vincit – Mindszenty-oratórium öt részben, narrátorra, szólóhangokra, vegyes karra és szimfonikus zenekarra, szövegét részben Polner Zoltán írta, egyéb szövegek felhasználásával, a zeneszerző állította össze (2014-2016) 
A botló kő legendája − balettzene szólistákra, hegedűre és jazz együttesre, Schranez Rebeka verseire (2010-11/2017)
Bats mon coeur! Bats! – dalciklus Leo Küpper verseire bariton hangra és zongorára (francia nyelven) (2017) Solo Music Zeneműkiadó Kfc
Az Úr érkezése − karácsonyi oratórium, narrátorra, szólistákra, vegyeskarra és zenekarra, a Biblia héber és latin szövegére (2018-19)
Alkony – gordonkára és zongorára (2019) Solo Music Zeneműkiadó Kfc
Ave Maria, Magnificat − szopránra és orgonára (2020) (átiratok az Úr érkezése című oratóriumból)
Magyar karácsonyi pásztortáncok – klarinétra és vonósnégyesre (Weiner Leó emlékére) (2020)
Magyar szvit No.1 −  vonószenekarra (népi dallamok nyomán) (2020)
Magyar szvit No.II. − kis zenekarra (népi dallamok nyomán) (2020)
Canto doloroso − oboára és zongorára (2020) Solo Music Zeneműkiadó Kfc
Rievocazione − oboára és vonószenekarra (2020)
Canto doloroso No.II. − oboára és szimfonikus zenekarra (2020)
Chants nouveaux – 20 dal Leo Küpper verseire, tenor hangra és zongorára (francia nyelven) (2020)
Magyar holokauszt 1944 − 30 dal Mezei András verseire bariton hangra és zongorára (2020)
Nálunk a tél – 9 dal Mirtse Zsuzsa verseire, alt hangra és zongorára (2020)
Itthoni dalok – crossover kantáta két pop énekesre és szimfonikus zenekarra (Z.Lukács Sándorral közösen) (2020-21)
Eszter könyve – oratórium narrátorra, szólistákra, férfikarra és szimfonikus zenekarra, héber nyelven (2021)

Díjak, elismerések 
A Chitz Klára Zeneszerzői Emlékverseny díja (1973)
Szirmai Albert-díj (1978)
Kodály Zoltán zeneszerzői ösztöndíj (1984)
Erkel Ferenc-díj (2002)
A Lengyel Köztársasági Érdemrend Lovagkeresztje (2016)

Források 
Ki kicsoda a magyar zenei életben?, szerkesztette: Székely András, Zeneműkiadó, Budapest, 1988, , 230. old.
A zeneszerző oldala a bmc.hu-n

Jegyzetek

Külső hivatkozások 
Művei könyvtári katalógusban
A zsidó kultúra hatása a magyar zeneszerzésre (előadás)
A Zalai Hírlap Online cikke 

Magyar zeneszerzők
Erkel Ferenc-díjasok
1954-ben született személyek
Élő személyek